**แบบฟอร์ม**

**การนำเสนอผลงาน Best practice service plan**

**การประชุมแลกเปลี่ยนเรียนรู้การพัฒนาระบบบริการสุขภาพ (Service plan sharing)**

**ส่วนที่ 1**

**ผลงาน**: Best practice service plan (สาขา ศัลยกรรม)

**Day Cases Local Anesthesia Herniorrhaphy**

**กำหนดรูปแบบการนำเสนอ**

**ผลงานทางวิชาการ**

**ผลงานนวัตกรรม**

**ชื่อผู้ส่งผลงาน**

นายพิชัย พงศ์มั่นจิต

**ตำแหน่ง**

นายแพทย์ ระดับเชี่ยวชาญ

**สถานที่ปฏิบัติงาน**

กลุ่มงานศัลยกรรม รพ.เชียงรายประชานุเคราะห์

จังหวัด เชียงราย เขตสุขภาพที่ 1

**โทรศัพท์** 0897000665

**E-mail** (ตัวบรรจง) drpichai01@gmail.com

ปีที่ดำเนินการ2559-2560

**Day Cases Local Anesthesia Herniorrhaphy.**

พิชัย พงศ์มั่นจิต

กลุ่มงานศัลยกรรม โรงพยาบาลเชียงรายประชานุเคราะห์

**บทคัดย่อ**

**ความเป็นมา**: ไส้เลื่อนเป็นโรคที่พบบ่อย ต้องรักษาด้วยการผ่าตัด เป็น Elective major operation ที่ทำบ่อยที่สุด โรงพยาบาลเชียงรายประชานุเคราะห์มีการผ่าตัดโรคนี้ประมาณปีละ มากกว่า 500 ราย LOS 2-3 วัน เป็นภาระงาน 1,000-1,500 วันทำงาน รวมทั้งงานเอกสารอีกมากมาย นับเป็นภาระงานขนาดใหญ่มาก ยิ่งผู้ป่วยนอนโรงพยาบาลนานเท่าไร ยิ่งสร้างภาระค่าใช้จ่าย อีกทั้งญาติที่การต้องขาดงานเพื่อมาเฝ้าคอยดูแลผู้ป่วย ดังนั้นการผ่าตัดไส้เลื่อนโดยที่ผู้ป่วยไม่ต้องนอนค้างที่โรงพยาบาล จึงเป็นประโยชน์ ลดความแออัดของคนไข้ในโรงพยาบาล ลดภาระงาน ลดค่าใช้จ่ายของผู้ป่วยและญาติ

**วัตถุประสงค์**: เพื่อลดระยะวันนอนของผู้ป่วยลดค่าใช้จ่ายในการรักษา และ ศึกษาภาวะแทรกซ้อนหลังผ่าตัด

**วิธีการศึกษา:**โดยการเก็บข้อมูลติดตามไปข้างหน้า ในผู้ป่วยที่ได้รับการวินิจฉัยว่าเป็นไส้เลื่อน ที่ให้ความยินยอมการรักษา อายุมากกว่า 15 ปี ASA class 1-3 โดยกลุ่มที่ตัดออก ได้แก่ผู้ป่วยเด็กหรือที่ให้ความร่วมมือไม่ได้ ผู้ป่วยมีโรคร่วมที่ยังควบคุมได้ไม่ดี รับประทานยาต้านการแข็งตัวของเลือด มีปัญหาเลือดออกง่ายหยุดยาก ศึกษาตั้งแต่ เดือนมิถุนายน 2559 – พฤษภาคม 2560จำนวน 75 รายโดยนัดผู้ป่วยพร้อมญาติที่ให้การดูแลผู้ป่วยได้มาโรงพยาบาลในวันที่นัดผ่าตัดผู้ป่วยรับการผ่าตัดที่ห้องผ่าตัดโดยการฉีดยาชาเฉพาะที่หลังการผ่าตัดนอนพักฟื้นที่ห้องRecovery room 2ชั่วโมงเพื่อสังเกตภาวะแทรกซ้อนหลังผ่าตัด หลังจากนั้นรับยาHome Medication แล้วจำหน่ายออกโรงพยาบาล พร้อมทั้งนัดมาFollow up หลังการผ่าตัด1เดือน หลังผ่าตัด

**ผลการดำเนินการ:** ผู้ป่วยไส้เลื่อนที่มารับการผ่าตัด 75 คน อายุ 17- 82 ปี ทั้งหมดเป็นเพศชาย เป็นIndirect inguinal hernia 67 ราย, Direct inguinal hernia 8 รายตามลำดับ การผ่าตัดไส้เลื่อนโดยการฉีดยาชาเฉพาะที่ ดำเนินการสำเร็จทุกรายระยะเวลาที่ใช้ในการผ่าตัด 25- 65 นาที ค่าใช้จ่ายการรักษาเฉลี่ยไม่เกิน 7,000 บาทไม่พบภาวะแทรกซ้อนใดๆหลังผ่าตัด ทุกรายสามารถจำหน่ายในวันที่รับการผ่าตัดไม่มีผู้ป่วยต้องReadmit

**อภิปรายผล:**  ในการผ่าไส้เลื่อน ศัลยแพทย์ไทยมักจะเคยชินกับการระงับความรู้สึกโดยการดมยาสลบ หรือการฉีดยาชาเข้าไขสันหลัง แต่การฉีดยาชาเฉพาะที่เป็นวิธีที่มีประสิทธิสูง ประหยัด และปลอดภัยกว่า โดยจัดเป็นเป็น Recommendation grade A แนะนำโดย European hernia society guide line treatment of hernia in adult ทำให้เพิ่มโอกาสการทำ Day cases surgery เป็นผลให้ลดความแออัด มีพื้นที่สำหรับการเตรียมผู้ป่วยที่มีความสลับซับซ้อนมากกว่า โรงพยาบาลมีรายได้มากขึ้น (เนื่องจาก ค่าใช้จ่ายการรักษาเฉลี่ยไม่เกิน 7,000 บาทRW. 1.1 โรงพยาบาลได้ชดเชย7,000- 8,000 บาท ถ้าเป็นสิทธิ์ข้าราชการการจะได้ชดเชยมากกว่า 10,000 บาท) เพราะสามารถลดค่าใช้จ่ายในการดูแลผู้ป่วยในโรงพยาบาล ผู้ป่วยกลับไปพักฟื้นที่บ้านได้ไว เป็นการลดความวิตกกังวล ญาติไม่ต้องลางาน เพื่อเดินทางหรือเฝ้าผู้ป่วยที่โรงพยาบาล การฉีดยาชาเฉพาะที่มีค่าใช้จ่ายด้านยาและอุปกรณ์น้อยกว่า อีกทั้งยังไม่ต้องเจาะเลือดเพื่อกางวินิจฉัยเพิ่มเติมอย่างที่ต้องทำในกรณีการดมยาสลบ หรือการฉีดยาชาเข้าไขสันหลัง

**ความภาคภูมิใจ**

ผู้ป่วยได้ประโยชน์ เพราะได้รับการรักษาตามมาตรฐานที่ดีที่สุด

ทีมที่ให้การรักษามีความภาคภูมิใจ เพราะสามารถให้การรักษาตามมาตรฐานที่ดีที่สุด

โรงพยาบาลอยู่ได้ เพราะมีการใช้ทรัพยากรเฉพาะที่จำเป็น ในขณะยังได้เงินชดเชยมากกว่ารายจ่ายที่ใช้ไป